આમ છતાં, ભાજપના શાસકો આ પ્રશ્નનો ઉકેલ ન લાવતા મંગળવારના રોજ મહિલા સફાઈ કામદારોએ કલેક્ટર કચેરીમાં હોબાળો મચાવ્યો હતો. ત્યારબાદ નાયબ કલેક્ટરને આવેદનપત્ર આપવામાં આવ્યું હતું. જ્યારે કલેક્ટર સમક્ષ રજૂઆત મહિલાઓએ ભારે વેદના સાથે કરી હતી. જેમાં ગરીબ સફાઈ કામદારોને ન્યાય અપાવવા અને ૧૩૫ પરિવારની રોજી-રોટી બચાવવા મહિલાઓએ આજીજી પણ કરી હતી. આ ઉપરાંત આ પ્રશ્નનો ઉકેલ નહીં આવે તો ઉપવાસ આંદોલનની ચીમકી આપતા વઢવાણ પાલિકામાં દોડધામ મચી છે.